Nathalie Appéré

**Nathalie APPÉRÉ**  naskiĝinta la  en Ploemeur (departemento Morbihan) estas franca virina politikisto. Ŝi estas membro de la Socialisma Partio (PS). Ŝi estas deputito de Ille-et-Vilaine de la  kaj urbestro de Rennes de la 4-a de aprilo 2014.

## Biografio 
Nathalie Appéré ekloĝis en Rennes en 1993 post bakalaŭra sukceso. Ŝi eniris la Instituton pri Politikaj Studoj de Rennes, el kiu ŝi eliras duarange de la promocio en 1996 antaŭ ol kompletigi sian edukadon per tria universitata fazo pri loka publika agado.

Ŝi komencis karieron en konsilado al kolektivumoj, poste en la loka socia evoluigo. Post unua profesia spertiĝo kiel komisiito pri studo en la regiona instituto pri sociala laboro de Rennes inter 1996 kaj 1998, ŝi estis direktorino de la integrita publika infrastruktura servo de Saint-Jacques-de-la-Lande ĝis en 2008.

Je alveno en Rennes, ŝi aliĝis al la Movado de la Junaj Socialistoj okaze de la prezidenta kampanjo de 1995. Membro de la Socialisma Partio, ŝi prenis departementajn respondecojn, aparte tiu de proparolanto de la socialisma federacio de Ille-et-Vilaine.

En la urbaj balotoj de 2001, ŝi estis elektita sur la listo kondukita de Edmond Hervé en Rennes, ŝi fariĝis vicurbestro pri asocia vivo. Ŝi efektivigis ampleksajn projektojn, aparte la reformon de "Office social et culturel rennais" ( renna sociala kaj kultura servo).

Estrino de la urba kampanjo de Daniel Delaveau en 2008, ŝi fariĝis la unua vicurbestro pri solidareco kaj vicprezidanto de aglomera komunumo Rennes Métropole komisiita pri socia kunligo. Ŝi aparte instigis la starigon de la karto « Sortir » kaj zorgis pri la supervido de la rebonigo de la malnova centro de Rennes.

Per sia urba mandato, ŝi estis ankaŭ prezidanto de la supervida konsilio de la hospitala centro Guillaume-Régnier de 2010 ĝis fino de 2012. Komence de 2012, ŝi subtenis strikon fronte al la manko de akceptaj kapabloj por pacientoj.

je nacia nivelo, ŝi estis nomumita en 2010 vicprezidanto de la nacia Konsilio de urboj, institucio prezidata de la ĉefministro, kompetenta pri temoj rilataj al la urba politiko, publika agado direkte al problemhavaj kvartaloj kaj teritorioj.

Nathalie Appéré subtenis François Hollande okaze de la civitanaj primaraj balotoj organizitaj de la socialisma partio en 2011.
eta|Nahalie Apperé kaj François Hollande en septembro 2011 en Rennes.

Okaze de la deputitaj balotoj de 2002, ŝi estis elektita anstataŭanto de Philippe Tourtelier, socialisma deputito de la 2-a deputita distrikto de Ille-et-Vilaine. Post la decido de tiu lasta ne sin reprezenti por tria mandato okaze de la deputitaj balotoj de 2012, ŝi fariĝis la kandidato de la socialisma partio. Kiam ŝi ekoficis, ŝi promesis antaŭ la socialismaj aktivuloj forlasi sian lokajn plenumajn oficojn sed esprimis sian deziron plu sidi en la urba Konsilio de Rennes.

La , ŝi estis elektita deputito de la 2-a deputita distrikto de Ille-et-Vilaine en la unua balota vico kun 63,45 % de la voĉoj fronte al la kandidato de Unuiĝo por Popola Movado (UMP), Bertrand Plouvier kaj tiel eniras la Nacian Asembleon.

Patrino de du infanoj, ŝi vivas en la kvartalo Maurepas-Patton-Bellangerais.

En decembro 2012, ŝi oficiale sciigis sian kandidatiĝon al la urbodomo de Rennes por la socialisma partio por la municipaj balotoj de 2014. Kvankam ŝi plurfoje esprimis sin kontraŭ mandatakumulo, Nathalie Appéré fine deklaris deziri konservi sian deputitan mandaton ĝis la fino de sia mandato eĉ se elektita kiel urbestro de Rennes.

La , ŝi fariĝis la unua virino elektita urbestro de Rennes post kiam ŝia listo ricevis 55,83% de la voĉoj en la dua vico de la municipaj balotoj alianciĝinte kun la listo "EELV-Front de Gauche" ( "Eŭropo Ekologio La veduloj - Maldekstra Fronto).

## Mandatoj 
[eta|Nathalie Appéré antaŭ la [urbodomo de Rennes.]]
;Naciaj mandatoj
* De 2002 ĝis 2012 : anstataŭanto de deputito Philippe Tourtelier, deputito de la 2-a deputita distrikto de Ille-et-Vilaine
* De la 20-a de junio 2012 : Deputito de la 2-a deputita distrikto de Ille-et-Vilaine. Membro de la komisiono pri leĝoj.

;Urbaj mandatoj
* De 2001 ĝis 2008 : vicurbestro de Rennes (Edmond Hervé) komisiita pri asocia vivo ;
* De 2008 ĝis septembro 2012 : unua vicurbestro de Rennes (Daniel Delaveau), delegita al solidareco.
* De septembro 2012 ĝis aprilo 2014 : urba konsiliano delegita de Rennes
* De la 4-a de aprilo 2014 : urbestro de Rennes

;Komunumaraj mandatoj
* De 2001 ĝis 2008 : komunumara konsiliano de Rennes Métropole
* De 2008 ĝis septembro 2012 : Vicprezidanto de aglomera komunumaro Rennes Métropole delmegita pri socia kunligo.
* De septembro 2012 : komunumara konsiliano de Rennes Métropole

### Aliaj respondecoj 
* De 2008 ĝis septembro 2012 : vicprezidanto de la administra Konsilio de la urba centro pri sociala agado
* De 2010 : vicprezidanto de la nacia Konsilio pri urboj, institucio prezidata de la ĉefministro.

## Notoj kaj referencoj 
## Aneksaĵoj 
### Fontoj 
* Gazeto "Ouest-France", eldono de Rennes, 16-a de novembro 2011
* Gazeto "Ouest-France", eldono de Rennes, 7-a de marto 2012
* Gazeto "Ouest-France", eldono de Rennes, 21-a de decembro 2012
* Gazeto "Le Mensuel de Rennes", n° 29, oktobro 2011, paĝo 14
* Gazeto "L'Expansion", n° 753, majo 2011
* Gazeto "20 Minutes", 7-a de marto 2012
* Gazeto "La Gazette des Communes", 4-a de oktobro 2010, paĝo 146
* Gazeto "Le Monde", 20-a de januaro 2012 - Rennes provas savi siajn domojn kun lingva strukturo, ruiniĝanta kunposedeco
* France 3 Bretonio, 10-a de marto 2012, Nathalie Appéré invitito de televida elsendaĵo « La Voix est Libre »

### Vidu ankaŭ 
* Listo de la deputitoj de Ille-et-Vilaine
* Listo de la urbestroj de Rennes

Kategorio:Homoj de PS (Francio)
Kategorio:Deputitoj de Ille-et-Vilaine
Kategorio:Deputitoj de la 14-a parlamenta periodo de la kvina Franca Respubliko
Kategorio:Urbestroj de Rennes
Kategorio:Urbestroj de la franca socialista partio
Kategorio:Naskiĝintoj en 1975
Kategorio:Naskiĝintoj en Ploemeur